Resensie vanaf webbladgebruiker op Spoorloos
'n Skrywer met 'n skrander intellektuele vermoë wat 'n meesterstuk geskryf het. Baie geluk, dis werklik 'n baie goeie spanningsverhaal wat 'n mens deurentyd betrokke maak by elke vol karakter in die boek asook 'n begeerte kweek om die storielyn te volg en die eindpunt van die verhaal so gou as moontlik te bereik.
Ek kan met vrymoedigheid aanbeveel dat hierdie verhaal maklik in 'n draaiboek geskryf kan word en vir plaaslike TV kanale uitgesaai word.
Aan Lapa, dis heerlik om sulke goeie boeke van julle te lees en 'n wonderlike publikasie wat enige leser wegvoer en verstrengel in 'n gespanne atmosfeer op jou eie stoel in jou eie huis.
Baie geluk, Riana! Welgedaan. Sien uit na jou volgende boek
Kliek vir Reuk vd Dood Boek bekendstelling
Mouton gaan listig te werk - Stoffel Cilliers
'n GOEIE spanningsverhaalskrywer gaan listig soos 'n spinnekop te werk. In die begin van die storie lok sy (soos in hierdie geval) die leser subtiel ál dieper in haar web. En gou wíl hy nie uit haar verleidelike wêreld ontsnap nie.
Haar geleidelike fondamentlegging boei – lánk voordat sy die hoofkarakter, Alex Cloete, met sy lady, 'n .338-Lapua Magnum, laat losbrand.